*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*8. számú előterjesztés*

Bátaszék Város Önkormányzata Képviselő-testületének 2018. január 31-én

16,00 órakor megtartandó ülésére

*a Bátaszéki Önkormányzati Tűzoltóság támogatási kérelme*

|  |
| --- |
| **Előterjesztő:** Dr. Bozsolik Róbertpolgármester  **Készítette:** Dr. Tóth Korinna igazgatási ügyintéző  **Törvényességi ellenőrzést végezte**: Takácsné Gehring Mária aljegyző  **Tárgyalja:**  PG Bizottság: 2018. 01. 30. |

**Tisztelt Képviselő-testület!**

A Bátaszék Önkormányzati Tűzoltóság Köztestület (a továbbiakban: Köztestület) 2018. január 15-én 1.600.000,- Ft vissza nem térítendő, működési célú támogatási kérelmet (*1. melléklet*) nyújtott be önkormányzatunkhoz.

A 2017-es évben a Köztestületet fenntartó önkormányzatok hozzájárására csupán minimálisan volt szükség, a képviselő-testület által biztosított 1.100.000,- Ft támogatás nem került felhasználásra annak ellenére, hogy 1 főállású munkavállalóval nőtt a tűzoltóság kivonuló állománya, és 2017. december 31-én 484.657,- Ft maradványt tudott képezni.

2018. évre a bérek tekintetében jelentős bér- és járulékkiadással kell számolni a garantált bérminimum emelésének köszönhetően. A személyi jellegű kiadások ezért a tavalyi évhez képest 7.477.064,- Ft növekedéssel tervezhetőek, ami összesen: 32.256.180,- Ft-ot jelent. Emellett minimum 6.000.000,- Ft dologi kiadás elszámolásával is tervezni kell, így a 2018. évi várható kiadás összesen: 38.256.180,- Ft.

A Köztestület az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet 3. § (1) bekezdésében kiemelt szervezetnek minősül, így a tárgyévi költségvetési rendeletben az önkormányzat közvetlenül állapít meg számára támogatást. Ezenkívül a Köztestület bevételi forrását a saját bevétele, a fenntartó önkormányzatok hozzájárulása és a Belügyminisztériumtól kapott alaptámogatás jelenti, mely utóbbi várható összege ez évben 28.874.000 Ft.

Most lehetőség van arra, hogy a Köztestület kiegészítő támogatási kérelmet nyújtson be a BM-hez, és az eredményesebb elbírálás érdekében szükséges lenne már most – és nem a költségvetési rendelet elfogadásakor – döntést hozni az ez évi működést elősegítő támogatás mértékéről.

Fentiekre tekintettel kérem a tisztelt képviselő-testületet az előterjesztés megtárgyalására.

**H a t á r o z a t i j a v a s l a t :**

**a Bátaszék Önkormányzati Tűzoltóság Köztestület működési költségeire vissza nem térítendő támogatás biztosítására**

Bátaszék Város Önkormányzatának Képviselő-testülete

1. a Bátaszéki Önkormányzati Tűzoltóság Köztestület részére 1.600.000,- Ft vissza nem térítendő működési támogatást biztosít az önkormányzat 2018. évi költségvetésében;
2. felhatalmazza az alpolgármestert, hogy a vissza nem térítendő támogatásról szóló támogatási szerződést – határozat melléklete szerinti tartalommal – aláírja.

*Határidő:* azonnal

*Felelős*: dr. Somosi Szabolcs alpolgármester

(a szerződés aláírásáért)

*Határozatról értesül:* dr. Bozsolik Róbert elnök

KÖH pénzügyi iroda

irattár